પોલીસસૂત્રોના જણાવ્યા અનુસાર પાંચ વર્ષની માસૂમ પ્રતિજ્ઞાએ પોલીસ સમક્ષ ખુલાસો કર્યો હતો કે ગઇ કાલે સાંજે બીજેન્દ્ર સાક ઉર્ફે ચાચુ ઘરે આવ્યા હતા. મમ્મીએ દરવાજો ખોલ્યો હતો અને ત્યારબાદ રસોડામાં જઇને મા‌િળયામાંથી હથોડી ચાચુને આપી હતી. પપ્પા સૂતા હતા ત્યારે ચાચુએ હથોડી પપ્પાના માથા પર મારી દીધી હતી, ત્યારબાદ તેઓ જતા રહ્યા હતા. મમ્મીએ મને કહ્યું હતું કે જો તું કોઇને કહીશ તો પર્સ નહીં લાવી અાપું. પ્રતિજ્ઞાએ કરેલો ખુલાસો સાંભળતાં પોલીસ ચોંકી ઊઠી હતી. બાળકીએ હિન્દીમાં અા ઘટસ્ફોટ કર્યો હતો. વટવા પોલીસ સ્ટેશનના પોલીસ ઇન્સ્પેક્ટર બી.જે. સરવૈયાએ જણાવ્યું છે કે સત્યેન્દ્રની લાશને પોસ્ટમોર્ટમ માટે મોકલી આપી છે.